 న్యూఢిల్లీ, ఏప్రిల్ 18 (ఆంధ్రజ్యోతి): రైతన్నలకు శుభవార్త. ఈ ఏడాది దేశంలో నైరుతి రుతుపవనాల ప్రభావం వలన 96 శాతం వర్షపాతం నమోదవుతుందని భారత వాతావరణ శాఖ (ఐఎండీ) వెల్లడించింది. ఎల్నినో ప్రభావం తగ్గుముఖం పట్టడంవల్ల దేశవ్యాప్తంగా విస్తారంగా వర్షాలు పడే సూచనలు ఉన్నాయని పేర్కొంది. ఈ ఏడాది రుతుపవనాల ప్రభావం, వర్షపాతంపై తొలి అంచనాలను భారత వాతావరణశాఖ డైరక్టర్ జనరల్ కేజే రమేశ్ మంగళవారం విడుదల చేశారు.గత ఏడాది సాధారణంకన్నా అధికంగా వర్షపాతం నమోదు అవుతుందని మొదట అంచనాలు వెల్లడించినా.. తరువాత ఆ అంచనాలను సవరించిన నేపథ్యంలో ఐఎండీ అధికారులు ఈసారి మరింత శ్రద్ధ తీసుకున్నారు. గతంలో ఉపయోగించిన సూచికలను మార్చడమే కాక ‘మాన్సూన్ మిషన్’ కింద గతంలో అభివృద్ధి చేసిన వాతావరణ అంచనా విధానాన్ని (సీఎఫ్ఎస్) మరింత మెరుగుపరిచారు. గణాంకాల సమిష్టి అంచనా వ్యవస్థ (ఎస్ఈఎఫ్ఎస్), సీఎఫ్ఎస్ల అధునాతన సాంకేతిక పరిజ్ఞానంతో ఐదు సూచికలే ప్రామాణికంగా ఈ ఏడాది వర్షపాతం అంచనాలను సిద్ధం చేశారు. సాధారణపడే అవకాశం 38 శాతం ఉందన్నారు. కాగా.. గత ఏడాదిలాగానే ఈ ఏడాది కూడా దేశమంతా సుభిక్షంగా ఉంటుందని కేజే రమేశ్ తెలిపారు.2016లో 98% వర్షపాతం నమోదైందని, తద్వారా వ్యవసాయ ఉత్పత్తి గణనీయంగా పెరగడంతో పాటు ఆర్థికాభివృద్ధి పురోగమించిందని ఆయన గుర్తుచేశారు. ఈ ఏడాది ఎల్నినో ప్రభావం తగ్గే అవకాశాలు ఎక్కువగా ఉన్నాయని, హిందూ మహాసముద్రంలో ద్విధ్రువంలో వాతావరణం(ఐవోడి) సాధారణంగా ఉండే అవకాశాలున్నందున వర్షపాతం అంచనాల మేరకు 96% నమోదు అవుతుందన్న నమ్మకం తమకుందని అన్నారు. కాగా.. మలి దశ అంచనాలను ఐఎండీ ఎప్పటిలాగానే జూన్ మొదటివారంలో వెల్లడించనుంది. సాధారణ వర్షపాతం ఉత్పత్తి లక్ష్యాలను సాధించడానికి దోహదం చేస్తుందని ప్రముఖ వ్యవసాయ శాస్త్రవేత్త స్వామినాథన్ పేర్కొన్నారు. మంచి ధరలు, మార్కెట్ అవకాశాలకు కూడా ప్రాముఖ్యం ఉందన్నారు. ఈ అంచనాల ప్రకారం 2017-18 ఆర్థిక సంవత్సరంలో ఆహారధాన్యాల ఉత్పత్తి మెరుగ్గా ఉంటుందని కేంద్ర వ్యవసాయ శాఖ కార్యదర్శి శోభనా పట్నాయక్ పేర్కొన్నారు.
 newdhilly, epril 18 (aandhrajyoti): raitannalaku subhavaarta. ee edaadi desamlo nairuti ruthupavanaala prabhaavam valana 96 saatam varshapaatam namodavutundani bhaarata vaataavarana saakha (imd) velladinchindi. elnino prabhaavam taggumukham pattadamvalla desavyaaptamgaa vistaaramgaa varshaalu pade suuchanalu unnaayani perkondi. ee edaadi ruthupavanaala prabhaavam, varshapaatampai toli anchanaalanu bhaarata vaataavaranasaakha diracter janaral keje ramesh mangalavaaram vidudala chesaru.gatha edaadi saadhaaranankannaa adhikamgaa varshapaatam namodu avutundani modata anchanaalu velladinchinaa.. taruvaata aa anchanaalanu savarinchina nepathyamlo imd adhikaarulu eesaari marinta shraddha teesukunnaru. gatamlo upayoginchina suuchikalanu marchadame kaaka ‘mansoon mishan’ kinda gatamlo abhivruddhi chesina vaataavarana anchana vidhaanaanni (cfs) marinta meruguparichaaru. ganankala samishti anchana vyavastha (seafse), cfsl adhunaatana saanketika parignaanamtho aidu suchikale praamaanikamgaa ee edaadi varshapaatam anchanaalanu siddham chesaru. saadhaaranapade avakaasam 38 saatam undannaaru. kaga.. gatha edaadilaagaane ee edaadi kuudaa deshamanta subhikshamgaa untundani keje ramesh telipaaru.2016loo 98% varshapaatam namodaindani, tadwara vyavasaaya utpatti gananeeyamgaa peragadamtho paatu aardhikaabhivruddhi purogaminchindani aayana gurtuchesaaru. ee edaadi elnino prabhaavam tagge avakaasaalu ekkuvagaa unnaayani, hindu mahasamudramlo dwidhruvamlo vaataavaranam(aivodi) saadhaaranamgaa unde avakaasaalunnanduna varshapaatam anchanaala meraku 96% namodu avutundanna nammakam tamakundani annaru. kaga.. mali dasha anchanaalanu imd eppatilaagaane joon modativaaramlo velladinchanundi. saadhaarana varshapaatam utpatti lakshyaalanu saadhinchadaaniki dohadam chestundani pramukha vyavasaaya saastravetta swaminathan perkonnaru. manchi dharalu, market avakaasaalaku kuudaa praamukhyam undannaaru. ee anchanaala prakaaram 2017-18 aardhika samvatsaramlo aahaaradhaanyaala utpatti merugga untundani kendra vyavasaaya saakha kaaryadarsi shobhanaa patnayak perkonnaru.